সোয়েটারের পর ফের অভিনেতার ভূমিকায় এই প্রযোজক, কে তিনি?

কলকাতা: বড় পর্দায় আসতে চলেছে লেখক নারায়ণ গঙ্গোপাধ্যায়ের (Narayan Gangopadhyay) ছোটগল্প ‘রেকর্ড’। এই ছোটগল্পের ভিত্তিতে তৈরি হচ্ছে এই শর্টফিল্মটি। ইতিমধ্যেই ছবির শুটিং শুরু হয়ে গিয়েছে। আর তা নিয়ে দর্শকদের প্রত্যাশা তুঙ্গে। মেঘলা হোক বা  খড়ি, ‘প্রথমা কাদম্বিনী’- বরাবর নিজের অভিনয়ের মাধ্যমে দর্শকদের মনে জায়গা করেছেন তিনি। এবার এক অন্য ভূমিকায় দর্শকের সামনে আসতে চলেছেন অভিনেত্রী শোলাঙ্কি রায়। পরিচালক কৃষ্ণেন্দু কারার (Krishnendu Karar) পরিচালনায় জুটি বাঁধতে চলেছেন শোলাঙ্কি রায় (Solanki Roy) ও সৌম্য মুখোপাধ্যায় (Soumya Mukherjee)।

কিন্তু এই ছবিতে একটি চমক রয়েছে। সোয়েটারের পর আবার অভিনেতা হিসেবে ফিরছেন প্রযোজক তথা ক্রিয়েটিভ ডিরেক্টর অনিমেষ গঙ্গোপাধ্যায়। ইতিমধ্যেই অনিমেষের অভিনয় দর্শকদের মনে আলাদা জায়গা করে নিয়েছে। তাই এই ছবিতে তাঁর অভিনয় কীরকম হয়, তা নিয়ে আলোচনা চলছেই। এই ছবিতে অনিমেষ সিনিয়র সাংবাদিকের ভূমিকায় অভিনয় করছেন।

অন্যদিকে, ছোটগল্প কিংবা উপন্যাস থেকে বহু চিত্রনাট্য তৈরি হয়েছে। চিত্রনাট্যের খাতিরে গল্পে বেশ কিছু বদল ঘটছে। তবে মূল কাহিনিকে এক রেখে রেকর্ডকে পর্দায় আনছেন পরিচালক কৃষ্ণেন্দু কারার। এই ছবিতেই প্রথমবার একসঙ্গে দেখা যাবে শোলাঙ্কি- সৌম্যকে। শুরু হয়ে গিয়েছে এই ছবির শুটিং। প্রথমদিনের শুটিংয়ের ছবি স্যোশাল মিডিয়ায় শেয়ার করেছেন সৌম্য-শোলাঙ্কি। সাদা-কালো ছবিতে পুরনো নস্টালজিয়া ফিরে পাবে বাঙালি, তা বলার অপেক্ষা রাখেনা।

আরও পড়ুন: ‘লজ্জা ২’-এর ট্রেলার প্রকাশ্যে

দেখুন বাংলার প্রথম ডিজিটাল এন্টারটেইনমেন্ট শো – কালার বার